Ghid de utilizare Cyber-shot
Imprimare
Prima pagină > Măsuri de siguranţă/Despre acest aparat foto > Despre acest aparat foto > GPS (numai DSC-HX200V)

## GPS (numai DSC-HX200V)

Funcţia GPS

- Dat fiind că poziţia sateliţilor GPS se modifică mereu, poate dura mai mult până când locaţia este stabilită sau este posibil ca receptorul să nu poată stabili locaţia, în funcţie de locaţie şi de ora la care utilizaţi aparatul foto.

- „GPS” este un sistem de stabilire a locaţiei geografice prin realizarea unei triangulaţii a semnalelor radio de la sateliţii GPS. Nu utilizaţi aparatul foto în locuri în care semnalele radio sunt blocate sau reflectate, cum ar fi un loc umbrit înconjurat de clădiri sau copaci etc. Utilizaţi aparatul foto în zone deschise, în care se poate vedea bine cerul.

- Este posibil să nu puteţi înregistra informaţiile despre locaţie în locurile sau situaţiile în care semnalele radio de la sateliţii GPS nu ajung la aparatul foto, după cum urmează.

- În tuneluri, spaţii închise sau în apropierea clădirilor.

- Între clădiri înalte sau pe o stradă îngustă, mărginită de clădiri.

- În locuri subterane, locuri înconjurate de copaci stufoşi, sub un pod înalt sau în locuri în care sunt generate câmpuri magnetice, cum ar fi lângă cablurile de înaltă tensiune.

- Lângă dispozitive care generează semnale radio din aceeaşi gamă de frecvenţe ca şi aparatul foto: lângă telefoanele mobile din gama de 1,5 GHz etc.

Erorile de triangulaţie

- Dacă vă schimbaţi poziţia imediat după ce aţi pornit aparatul foto, iniţierea triangulaţiei poate dura mai mult timp decât dacă aţi fi stat în acelaşi loc.

- Eroare datorată poziţiei sateliţilor GPS
  Aparatul foto realizează automat triangulaţia pentru locaţia dvs. curentă atunci când recepţionează semnale radio de la 3 sau mai mulţi sateliţi GPS. Eroarea de triangulaţie acceptată de sateliţii GPS este de aproximativ 30 m. În funcţie de mediul locaţiei, eroarea de triangulaţie poate fi mai mare. În acest caz, este posibil ca locaţia dvs. reală să nu coincidă cu locaţia de pe hartă, stabilită pe baza informaţiilor GPS. Sateliţii GPS sunt controlaţi de către Ministerul Apărării din Statele Unite, iar gradul de precizie poate fi modificat intenţionat.

- Eroare în timpul procesului de triangulaţie
  Aparatul obţine periodic informaţii despre locaţie. Există o mică diferenţă temporală între momentul de obţine a informaţiilor despre locaţie şi momentul de înregistrare a acestor informaţii pe o imagine, de aceea, locaţia reală de înregistrare poate să nu coincidă cu locaţia de pe hartă, stabilită pe baza informaţiilor GPS.

Restricţii de utilizare a GPS într-un avion

- În timpul decolării şi aterizării avionului, setaţi [Mod avion] la [Activat]. (numai pentru modelul DSC-HX200V)

- Dacă nu doriţi să înregistraţi informaţiile despre locaţie şi direcţie, setaţi [Setare GPS] la [Dezactivat].

Alte restricţii

- Utilizaţi GPS în conformitate cu reglementările din zona în care vă aflaţi sau cu situaţia existentă.

Sistemul de coordonate geografice

- Se foloseşte sistemul de coordonate geografice „WGS-84”.

Sus